เทศบัญญัติเทศบาลตำบลตาจงเทศบัญญัติเทศบาลตำบลตาจงเรื่องการกำจัดสิ่งปฏิกูลและมูลฝอยพ.ศ.๒๕๔๘[๑] โดยเป็นการเห็นสมควรตราเทศบัญญัติตำบลตาจงว่าด้วยการกำจัดสิ่งปฏิกูลและมูลฝอย อาศัยอำนาจตามความในมาตรา ๖๐แห่งพระราชบัญญัติเทศบาล ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่ ๕)พ.ศ. ๒๕๑๐ ประกอบมาตรา ๒๐ และมาตรา ๖๓ แห่งพระราชบัญญัติการสาธารณสุข พุทธศักราช๒๕๓๕ เทศบาลตำบลตาจงโดยได้รับความเห็นชอบจากสภาเทศบาลตำบลตาจงและโดยความเห็นชอบจากผู้ว่าราชการจังหวัดบุรีรัมย์ จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลตาจงเรื่อง การกำจัดสิ่งปฏิกูลและมูลฝอย พ.ศ. ๒๕๔๘ข้อ ๒ เทศบัญญัตินี้ใช้บังคับในเขตเทศบาลตำบลตาจง นับจากวันที่ประกาศไว้โดยเปิดเผย ณสำนักงานเทศบาลตำบลตาจงข้อ ๓ นับแต่วันที่เทศบัญญัติเทศบาลตำบลตาจงนี้ให้บังคับเป็นต้นไปให้ยกเลิกบรรดาระเบียบ ข้อบังคับ คำสั่งอื่น ๆ ในส่วนที่ตราไว้ซึ่งขัดกับเทศบัญญัตินี้และให้ใช้เทศบัญญัตินี้แทนข้อ ๔ ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลตาจงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕สิ่งปฏิกูล หมายความว่าอุจจาระหรือปัสสาวะ และรวมถึง สิ่งโสโครก หรือมีกลิ่นเหม็นส้วม หมายความว่าที่กำจัดสิ่งขับถ่ายรถดูดส้วม หมายความว่ารถยนต์พร้อมอุปกรณ์การดูดและถังกักเก็บที่มีสภาพดีไม่ส่งกลิ่นไม่มีการเปรอะเปื้อนที่ก่อให้เกิดการรบกวนหรือเป็นที่น่ารังเกียจมูลฝอย หมายความว่าเศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์ รวมตลอดถึง สิ่งอื่นใดที่เก็บกวาดจากถนน ตลาดหรือที่อื่น ๆทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้ข้อ ๕ การกำจัดสิ่งปฏิกูลและมูลฝอยในเขตเทศบาลตำบลตาจงเป็นอำนาจหน้าที่ของเทศบาลตำบลตาจงกรณีมีเหตุอันสมควรเทศบาลตำบลตาจงอาจขออนุญาตให้บุคคลหรือนิติบุคคลดำเนินการตามวรรคหนึ่งแทนก็ได้ภายใต้การกำกับดูแลของเทศบาลตำบลตาจงข้อ ๖ ห้ามมิให้ผู้ใด ถ่าย เท ทิ้ง หรือทำให้มีสิ่งปฏิกูลและมูลฝอย ในที่หรือทางสาธารณะเป็นต้นว่า ถนน ตรอก ซอย แม่น้ำ คลองคู สระน้ำ บ่อน้ำ เว้นแต่ในที่ซึ่งเทศบาลตำบลตาจงจัดหาไว้ให้โดยเฉพาะข้อ ๗ ห้ามมิให้ผู้ใด นำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือมีกลิ่นเหม็นรั่วออกมาข้างนอกข้อ ๘ ห้ามมิให้ผู้ใดถ่าย เทสิ่งปฏิกูลในที่รองรับมูลฝอยข้อ ๙ ห้ามมิให้ผู้ใดทำการถ่ายเท ขนคุ้ยเขี่ยหรือเคลื่อนย้ายสิ่งปฏิกูลและมูลฝอย ถังรองรับ รถขน เรือขน สถานที่เทเก็บ หรือพักสิ่งปฏิกูลและขยะมูลฝอยของเทศบาลตำบลตาจง เว้นแต่เป็นการกระทำของพนักงานเจ้าหน้าที่หรือผู้ที่ได้รับอนุญาตข้อ ๑๐ เจ้าของหรือผู้ครอบครองอาคาร สถานที่ใด ๆต้องจัดให้มีที่รองรับสิ่งปฏิกูลและขยะมูลฝอยในอาคารหรือสถานที่นั้น ๆ ให้ถูกต้องตามสุขลักษณะข้อ ๑๑ ที่รองรับสิ่งปฏิกูลและขยะมูลฝอยต้องเป็นภาชนะปิดอย่างมิดชิดไม่รั่ว ไม่ซึมและไม่มีกลิ่นเหม็นรั่วออกมาข้างนอกและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบซึ่งเจ้าพนักงานสารธารณสุขหรือเจ้าพนักงานท้องถิ่นเห็นชอบข้อ ๑๒ เจ้าของหรือผู้ครอบครองหรือสถานที่ใด ๆต้องรักษาบริเวณอาคาร หรือสถานที่นั้นไม่ให้มีการ ถ่าย เทหรือทิ้งสิ่งปฏิกูลและมูลฝอยในประการที่ขัดต่อสุขลักษณะข้อ ๑๓ ห้ามมิให้เจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและขยะมูลฝอยอันอาจทำให้เกิดมลภาวะที่เป็นพิษ เช่น ควันกลิ่น หรือแก๊ส เป็นต้นเว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๔ ถ้าเจ้าพนักงานเห็นว่า อาคารสถานที่หรือพื้นที่ใดควรทำการเก็บขนสิ่งปฏิกูลและมูลฝอยไปทำการกำจัดให้ถูกต้องด้วยสุขลักษณะยิ่งขึ้นเจ้าพนักงานท้องถิ่นจะแจ้งเป็นหนังสือไปยังเจ้าของผู้ครอบครอง อาคารสถานที่ทราบล่วงหน้าไม่น้อยกว่า ๑๕ วัน หรือเมื่อได้ประกาศพื้นที่เก็บ ขนสิ่งปฏิกูล มูลฝอย และได้ปิดประกาศ ณ ที่เปิดเผยในพื้นที่ที่กำหนดไม่น้อยกว่าสามแห่งเป็นเวลาไม่น้อยกว่าสิบห้าวันเจ้าของหรือผู้ครอบครองอาคารสถานที่จะต้องให้เจ้าหน้าที่ซึ่งเจ้าพนักงานท้องถิ่นมอบหมายบุคคลหรือนิติบุคคลที่ได้รับอนุญาตจากเจ้าพนักงานท้องถิ่นทำการเก็บขน สิ่งปฏิกูล มูลฝอยจากอาคารสถานที่ซึ่งเจ้าของหรือผู้ครอบครองต้องเสียค่าธรรมเนียมเก็บขนตามอัตราที่กำหนดไว้ท้ายเทศบัญญัตินี้ข้อ ๑๕ เจ้าของหรือผู้ครอบครองอาคารสถานที่หรือพื้นที่ใดซึ่งอยู่นอกพื้นที่เก็บ ขนสิ่งปฏิกูลและมูลฝอยตามข้อ ๑๔ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา ฝัง หรือโดยวิธีอื่นใดที่ไม่ขัดต่อสุขลักษณะข้อ ๑๖ ห้ามมิให้ผู้ใดดำเนินการรับทำการเก็บ ขนหรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ ๑๗ ผู้ใดประสงค์จะดำเนินการรับทำการเก็บ ขนหรือกำจัดสิ่งปฏิกูลและมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบ สม. ๑ ท้ายเทศบัญญัติ พร้อมหลักฐานต่าง ๆตามที่เทศบาลตำบลตาจงกำหนดข้อ ๑๘ คุณสมบัติของผู้ขอดำเนินการรับทำการเก็บ ขนหรือกำจัดสิ่งปฏิกูลหรือมูลฝอยตลอดจนหลักเกณฑ์วิธีการและเงื่อนไขในการขอและการออกใบอนุญาต ให้เป็นไปตามที่เทศบาลตำบลตาจงกำหนดข้อ ๑๙ เมื่อเจ้าพนักงานท้องถิ่นได้รับคำขอรับใบอนุญาตให้ตรวจสอบความถูกต้องสมบูรณ์ของคำขอ หากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการและเงื่อนไขที่กำหนดไว้แล้วให้เจ้าพนักงานท้องถิ่นออกใบอนุญาตตามแบบ สม. ๒ท้ายเทศบัญญัติข้อ ๒๐ ผู้ได้รับอนุญาตต้องมารับใบอนุญาตพร้อมชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนด จะถือว่าสละสิทธิ์ข้อ ๒๑ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการ ระยะเวลาในการให้บริการและความรับผิดชอบในกรณีผู้ให้บริการประพฤติผิดสัญญาและส่งสำเนาสัญญาให้เจ้าพนักงานท้องถิ่นภายในกำหนดเจ็ดวัน ก่อนวันเริ่มการให้บริการข้อ ๒๒ เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งเจ้าพนักงานท้องถิ่นภายในกำหนดสิบวัน ก่อนวันที่ได้เริ่มให้บริการตามสัญญาใหม่ข้อ ๒๓ ผู้รับใบอนุญาตต้องปฏิบัติ ดังนี้(๑) รักษาคุณสมบัติตามที่กำหนดไว้ในข้อ ๑๘ตลอดเวลาที่ยังดำเนินกิจการตามใบอนุญาต(๒) ปฏิบัติตามรายละเอียดที่ได้ยื่นไว้ตามข้อ ๒๐(๓)ปฏิบัติการอื่นใดเกี่ยวด้วยสุขลักษณะความปลอดภัยและการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งกฎหมาย เทศบัญญัติและประกาศของเทศบาลตำบลตาจงข้อ ๒๔ เมื่อผู้รับใบอนุญาตประสงค์จะต่อใบอนุญาตให้ยื่นคำขอต่อเจ้าพนักงานท้องถิ่นตามแบบ สม. ๓ ท้ายเทศบัญญัติก่อนใบอนุญาตสิ้นอายุเมื่อได้ยื่นคำขอพร้อมชำระค่าธรรมเนียมแล้วให้ประกอบกิจการต่อได้จนกว่าเจ้าพนักงานท้องถิ่นจะสั่งไม่ต่อใบอนุญาตข้อ ๒๕ ใบอนุญาตให้มีอายุหนึ่งปีนับวันที่ออกใบอนุญาตและให้ใช้ได้เพียงในเขตพื้นที่ของเทศบาลตำบลตาจงข้อ ๒๖ เมื่อผู้รับใบอนุญาตไม่ประสงค์จะประกอบกิจกรรมต่อไปให้ยื่นคำขอบอกเลิกการดำเนินกิจการต่อเจ้าพนักงานท้องถิ่นเป็นลายลักษณ์อักษรข้อ ๒๗ หากผู้รับใบอนุญาตประสงค์จะประกอบกิจการต่อไปให้ยื่นคำขอต่อเจ้าพนักงานท้องถิ่นตามแบบ สม. ๔ ท้ายเทศบัญญัติข้อ ๒๘ ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่น ตามแบบ สม. ๔ท้ายเทศบัญญัติภายในสิบห้าวัน นับแต่วันที่ได้ทราบถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑) เอกสารการแจ้งความต่อสถานีตำรวจกรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๒๙ การกรอกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไข ดังนี้(๑) การกรอกใบแทนใบอนุญาตให้ใช้แบบ สม. ๔โดยประทับตราสีแดง คำว่า ใบแทน กำกับไว้ด้วยและให้มีวันเดือน ปีที่ออกใบแทนพร้อมทั้งลงลายมือชื่อพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับระยะเวลาที่เหลือของอายุใบอนุญาตเดิมนั้น(๓) บันทึกด้านหลังต้นขั้วใบอนุญาตเดิม ระบุสาเหตุการสูญหายถูกทำลาย หรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่วัน เดือน ปีของใบแทนใบอนุญาตข้อ ๓๐ ผู้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ ณสถานประกอบกิจการตลอดเวลาที่ประกอบกิจการข้อ ๓๑ ให้ใช้แบบพิมพ์ต่าง ๆตามที่กำหนดไว้ท้ายเทศบัญญัติตำบลนี้ ดังต่อไปนี้(๑) คำขอรับใบอนุญาตประกอบกิจการทำการเก็บ ขนหรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม. ๑ ท้ายเทศบัญญัติ(๒) ใบอนุญาตประกอบกิจการรับทำการเก็บ ขนหรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ ให้ใช้แบบ สม. ๒ ท้ายเทศบัญญัติ(๓) คำขอต่ออายุใบอนุญาตประกอบกิจการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจ หรือโดยรับประโยชน์ตอบแทนด้วยการคิดค่าบริการให้ใช้แบบ สม. ๓ ท้ายเทศบัญญัติ(๔) คำขออนุญาตทั่วไป ๆ ให้ใช้แบบ สม. ๔ท้ายเทศบัญญัติข้อ ๓๒ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันหรือเพิกถอนใบอนุญาตตามเหตุอันควรข้อ ๓๓ ผู้ใดฝ่าฝืนเทศบัญญัติตำบลนี้ต้องระวางโทษปรับไม่เกิน ๑,๐๐๐ บาทข้อ ๓๔ ให้นายกเทศมนตรีตำบลตาจงเป็นผู้รักษาการตามเทศบัญญัติตำบลนี้และมีอำนาจออกระเบียบเพื่อปฏิบัติการให้เป็นไปตามเทศบัญญัติตำบลนี้ประกาศณ วันที่ ๑๔ พฤศจิกายน พ.ศ. ๒๕๔๘อุดมแซ่ตังนายกเทศมนตรีตำบลตาจง[เอกสารแนบท้าย]๑. บัญชีอัตราค่าธรรมเนียม๒. คำขอรับใบอนุญาตประกอบกิจการรับทำการเก็บขน หรือกำจัด สิ่งปฏิกูลหรือมูลฝอย (แบบ สม. ๑)๓. ใบอนุญาตประกอบกิจการรับทำการเก็บขน หรือกำจัดสิ่งปฏิกูลหรือมูลฝอย (แบบ สม. ๒)๔. คำขอต่ออายุใบอนุญาตประกอบกิจการรับทำการเก็บ ขน/กำจัดสิ่งปฏิกูลหรือมูลฝอย (แบบ สม. ๓)๕. แบบคำร้องทั่วไป(แบบ สม. ๔)(ดูข้อมูลจากภาพกฎหมาย)ปริยานุช/ผู้จัดทำ๑๒กรกฎาคม ๒๕๕๓นันท์นภัสร์/ตรวจ๑๒กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙๖ ง/หน้า ๒๕๘/๒๔ มิถุนายน ๒๕๕๓